Here is a page extracted from Wikipedia that may contain CSS, HTML, and a lot of unformatted text.

Title: Bufador
Content: Este articlo tracta sobre lo bufador como instrumento tradicional p'atizar lo fuego en Aragón y Occitania, pa atros emplegos de la palabra bufador se veiga bufador (desambigación).

Lo bufador ye un instrumento tradicional p'atizar lo fuego. Ye un conducto por a on que se bufa y que permite d'adrezar l'aire ta un punto preciso de lo fogar..

Etimolochía 
La palabra bufador ye una forma sufixada con -dor que parte de lo verbo bufar. Ye posible de trobar un cognato en l'occitán bofador, que s'escribe en la ortografía mistralenca como boufadou u buffadou, bufadou, dependendo de rechions.

En bella parla altoaragonesa bufador ye tamién lo conducto de salida d'aire d'una mancheta.

Fabricación 
Lo bufador se fabrica por un regular con la punta d'un tranco de pin u d'abet, una largaria de 70 cm a un metro, tirando las brancas y conservando manimenos un troz de branca cerca de lo cabo mes grueso, que servirá d'agarradero. Luego se fa un forato por dentro vuidando de fusta lo palo a traviés de toda la suya largaria. Como lo miollo ye mes tierno se puede furgar y tirar la fusta sin guaire esfuerzo. Se puede deixar lo troz de fusta exposau a lo chelo antes de vuidar-lo, con una barreta de fierro rusient (esta operación de fa agora con un taladro). Lo bufador puede dixar-se basto con crosta u estar escorchau y puliu.

Lo bufador yera emplegau en los Alpes, Macizo Central, Jura, Languedoc y en una menor mesura en los Pireneus. En Gascunya s'emplegaba un tallo de canya vuido dito boheta ([bu'hetɔ]), u, en Lemosin, un tubo de fierro dito canon [ka'nu]. Lo emplego de lo bufador u de los suyos sucedanios yera muito estendiu, antes de l'aparición de la mancheta, de cuiro y fusta.

Lo bufador ye fabricau hué como obchecto d'artisanía tradicional.

Referencias 

Ferramientas tradicionals